สอบถามเกี่ยวกับการทานวิตามินรวมและยารักษาสิวในกลุ่มกรดวิตามินเอค่ะเนื่องจากรับประทานยากลุ่มกรดวิตามินเอที่ชื่อisotretinoin มาได้ 2 ปีแล้วค่ะโดสตอนนี้คือกินอาทิตย์ละ 2 วัน วันละ 10 mg เพื่อรักษาระดับยาให้อยู่ในกระแสเลือดเลยอยากสอบถามว่าถ้าจะซื้อวิตามินรวมมารับประทานแต่มีกลุ่มวิตามินเอรวมอยู่ด้วย สามารถทานได้ไหมคะ รายละเอียดบนฉลากวิตามินมีดังนี้ค่ะ50% [3,750 IU] as Vitamin A acetate and 50% [3,750 IU] as beta caroteneถ้ากินวิตามินจะทำให้โดสที่ร่างกายควรได้รับวิตามินเอเกินไหมคะแล้วถ้าเกิดรับประทานได้ ถ้าอยากจะใช้ผลิตภัณฑ์ครีมทาหน้าที่มีส่วนผสมของวิตามินเออีกจะสามารถใช้ได้ไหมคะ ขอบมากค่ะ
สวัสดีค่ะ การใช้ผลิตภัณฑ์ครีมทาหน้าที่มีส่วนผสมของวิตามินเอสามารถใช้ร่วมกับการรับประทานกรดวิตามินเอได้ เพราะมีส่วนที่ดูดซึมผ่านทางผิวหนังเข้าสู่กระแสเลือดได้น้อยมากๆ แต่โดยทั่วไปแล้วถ้ากินยากรดวิตามินเออยู่ หน้ามักจะแห้งมาก การใช้กรดวิตามินเอทาเพิ่มเข้าไปอีกอาจจะต้องระวังค่ะปริมาณการรับประทานวิตามินเอที่แนะนำจะอยู่ที่ไม่เกิน 50,000 ไอยูต่อวันค่ะ ดังนั้นจากข้างฉลากที่ระบุมาไม่ได้มีวิตามินเอที่มากเกินไป และจากกรดวิตามินเอที่ทานอยู่ด้วยก็ไม่ได้เป็นปริมาณมาก น่าจะใช้ร่วมกันยังได้อย่างปลอดภัยแต่อย่างไรก็ตามแนะนำแจ้งแพทย์ที่ดูแลโดยตรงอีกครั้ง เพื่อคอยเฝ้าระวังและติดตามผลข้างเคียงจากการใช้วิตามินเอค่ะ